ระวังหลอก
ในช่วงภาวะดอกเบี้ยต่ำๆ อย่างนี้ และความโลภ อยากรวยเร็วๆ มาบังตา มักจะตกเป็นเหยื่อของแก๊งมิจฉาชีพหลอกให้ลงทุนในรูปแบบต่างๆ ทั้งการร่วมลงทุนใน &#8220;หน่วยลงทุน&#8221; แปลกๆ ให้ผลตอบแทน 7% ปันผลทุก 7 วัน หรือชักชวนให้ลงทุนในสหกรณ์ฯ โดยให้สมัครสมาชิกสมทบเพื่อนำเงินไปฝาก แล้วจะได้ผลตอบแทน 4-5 % สูงกว่าดอกเบี้ยของธนาคารพาณิชย์
10 มิ.ย. 2559

ในช่วงภาวะดอกเบี้ยต่ำๆ อย่างนี้ และความโลภ อยากรวยเร็วๆ มาบังตา มักจะตกเป็นเหยื่อของแก๊งมิจฉาชีพหลอกให้ลงทุนในรูปแบบต่างๆ ทั้งการร่วมลงทุนใน “หน่วยลงทุน” แปลกๆ ให้ผลตอบแทน 7% ปันผลทุก 7 วัน หรือชักชวนให้ลงทุนในสหกรณ์ฯ โดยให้สมัครสมาชิกสมทบเพื่อนำเงินไปฝาก แล้วจะได้ผลตอบแทน 4-5 % สูงกว่าดอกเบี้ยของธนาคารพาณิชย์
ล่าสุด กรมส่งเสริมสหกรณ์สั่งสอบข้อเท็จจริงสหกรณ์บริการไทยนาแก ที่เปิดสมัครสมาชิกสมทบ เก็บค่าสมาชิกรายละ 1,050 บาท แต่พบพิรุธว่า เป็นธุรกิจแชร์ลูกโซ่ และระบาดไป 28 จังหวัดในภาคอีสานและภาคใต้
รูปแบบจะชักชวนให้สมัครสมาชิกสมทบ เก็บค่าแรกเข้ารายละ 1,050 บาท และให้หาสมาชิกเพิ่มอย่างน้อย 6 คน แลกกับสัญญาว่า จะให้เงินจังหวัดละ 3 ล้านบาท อําเภอละ 3 ล้านบาท ตําบลละ 3 ล้านบาท เพื่อสร้างร้านค้าวิสาหกิจชุมชน โดยอ้างว่าเป็นโครงการตาม “นโยบายประชารัฐ” แต่ไม่ระบุแหล่งเงินทุน และน่าเป็นห่วง เพราะมีการถ่ายสำเนาบัตรประชาชน แต่ไม่ได้ให้เจ้าของบัตรเซ็นกำกับว่าจะนำไปทำธุรกรรมอะไร